SL Uradni list Evropske unije C 92/8

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis d’Herbsheim“)

(Besedilo velja za EGP)

2012/C 92/06

Družba Bluebach Ressources Sarl s sedežem na 178, boulevard Haussmann, 75008 Pariz, France, je 19. oktobra 2011 zaprosila za izključno dovoljenje za iskanje tekočih ali plinastih ogljikovodikov, imenovano „Permis d’Herbsheim“, za obdobje petih let na ozemlju departmaja Bas-Rhin.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer je izhodišče pariški poldnevnik.

Točka Vzhodna zemljepisna dolžina Severna zemljepisna širina A 5,90 53,90 B 6,00 53,90 C Presečišče poldnevnika 6,00° VZD s francosko-nemško mejo D Presečišče vzporednika 53,60° SZŠ s francosko-nemško mejo E 5,60 53,60 F 5,60 53,70 G 5,70 53,70 H 5,70 53,80 I 5,90 53,80

A do B: francosko-nemška meja.

Zgoraj navedena površina znaša približno 506 km2.

Predložitev zahtevkov in merila za podelitev pravic

Vložniki začetne vloge in konkurenčnih vlog morajo dokazati, da izpolnjujejo pogoje za pridobitev dovoljenja iz členov 4 in 5 odloka 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se naslovijo na ministrstvo, pristojno za rudarstvo, na spodnji naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 21. oktobra 2013.

Pogoji in zahteve za izvajanje dejavnosti in njeno prenehanje

Vložniki naj upoštevajo člena 79 in 79(1) rudarskega zakonika in odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo pri Ministrstvu za ekologijo, trajnostni razvoj, promet in stanovanjska vprašanja (ministère de l'écologie, du développement durable, des transports et du logement) na naslovu:

Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche de la Défense, Paroi Nord, 92055 La Défense cedex, France (telefon: +33 140819529).

Zgoraj navedene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.